《庚戌1790秋暮赴澎湖赈恤风灾遇飓折至东吉洋默祷于神始抵澎之峙里澳诗以志险》
清代·杨廷理

风急难为定，纵横东吉洋。
惊人千顷浪，抚己九回肠。
云气倏开爽，天心宁混茫。
不波殊可庆，恋阙敢相忘。

作者简介：杨廷理，字清和，号半缘，又号更生，柳州人。乾隆丁酉拔贡，历官福建台澎兵备道，罢，复起建宁知府。有《知还书屋诗钞》。